	KÚPNA ZMLUVA č.....	
uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej tiež len „Zmluva“) medzi Zmluvnými stranami: 
	ZMLUVNÁ STRANA 1 - KUPUJÚCI 
 Obchodné meno :
	Ústav materiálov a mechaniky strojov Slovenskej akadémie vied, verejná výskumná inštitúcia

	Sídlo:
	Dúbravská cesta 9/6319, 845 13  Bratislava

	IČO:
	00490750

	DIČ, IČ DPH:
	DIČ 2020798835; IČ DPH SK2020798835

	V mene Kupujúceho koná: 
	

	Bankové spojenie:
	Štátna pokladnica 
IBAN:  SK12 8180 0000 0070 0066 5629

	Ďalej len „Kupujúci“ 



a
	ZMLUVNÁ STRANA 2 - PREDÁVAJÚCI 
 Obchodné meno :
	

	Sídlo:
	

	IČO:
	

	DIČ, IČ DPH:
	

	Zaspísaný v registri: 
	

	V mene Predávajúceho koná: 
	

	Bankové spojenie:
	

	Ďalej len „Predávajúci“ 

	Zmluvná strana 1 a Zmluvná strana 2 spolu ďalej len „Zmluvné strany“ 



I. Úvodné ustanovenia

1.1. Zmluvné strany uzatvárajú túto Zmluvu v súlade s výsledkom verejného obstarávania realizovanom Kupujúcim ako verejným obstarávateľom podľa zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“ ) podlimitným postupom zadávania zákazky za účelom obstarania predmetu „Vákuová komora pre robotický simulátor“ (ďalej len „verejné obstarávanie“). 
1.2. Ponuka Predávajúceho bola v rámci verejného obstarávania vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní Predmetu zmluvy Predávajúcim Kupujúcemu.
1.3. Predmet zmluvy bude financovaný z prostriedkov poskytnutých z výzvy PSK-MSVVM-021-2024-DV-EFRR SPACE - Špičkový výskum a vývoj od myšlienky k produktu (výskum vo všetkých definovaných oblastiach RIS3+ s prienikom na vesmír), formou nenávratného finančného príspevku,  na základe  Zmluvy o poskytnutí prostriedkov mechanizmu č. PSK/DV/2025/054, ktorá je zverejnená na:
[bookmark: _Hlk214443667]https://www.crz.gov.sk/zmluva/11526556/?csrt=6740691451816236886 pre projekt: "Robotický simulátor pre experimentálne testovanie privárania svorníkov vo vákuu“, kód projektu: NFP401101C884 (ďalej ako „projekt RobSim“).



II. Predmet zmluvy
2.1 Predmetom zmluvy je dodanie zariadenia „Vákuová komora pre robotický simulátor“ (ďalej len „Predmet zmluvy“) vrátane poskytnutia súvisiacich služieb. Bližší opis samotného zariadenia vrátane položiek, ktoré tvoria Predmet zmluvy,  sa nachádza v Prílohe č. 1 Technická špecifikácia tejto Zmluvy. 
2.2 Predmet zmluvy pozostáva najmä z týchto fáz: 
2.2.1 dizajn
2.2.2 nákup materiálov a zariadení
2.2.3 výroba zariadenia
2.2.4 montáž a interné testovanie
2.2.5 FAT skúšky za účasti Kupujúceho
2.2.6 príprava na transport a nakládka u Predávajúceho
2.2.7 transport na miesto dodania Predmetu zmluvy podľa 4.1.
2.2.8 inštalácia na mieste určenia
2.2.9 oživenie a funkčná skúška
2.2.10 zaškolenie obsluhy (min. 5 osôb, min. 2 pracovné dni)

III. Kúpna cena, platobné podmienky a zmluvná zábezpeka

3.1 Kúpna cena je stanovená dohodou Zmluvných strán na základe cenovej ponuky Predávajúceho predloženej do verejného obstarávania, ktorá je uvedená v Prílohe č. 1 Technická špecifikácia  tejto Zmluvy (ďalej len ako “Kúpna cena”). 
3.2 Celková Kúpna cena za dodaný Predmet zmluvy je: 
	Cena bez DPH (v EUR) :  
	.

	Sadzba DPH: ......%  (v EUR)
	.

	Spolu cena s DPH (v EUR)
	.



3.3 Platobné míľniky
Cena za Predmet zmluvy bude fakturovaná Dodávateľom postupne, po splnení nasledovných platobných míľnikov: 
	Platobný míľnik č.
	Predmet platobného míľnika
	Cena platobného míľnika v EUR bez DPH

	1
	Dokončenie fázy Dizajn - Odovzdanie a schválenie dokumentácie Kupujúcemu
(na základe preberacieho protokolu)
	50 % Kúpnej ceny

	2
	Úspešné FAT skúšky u Predávajúceho za účasti Kupujúceho
(na základe obojstranne podpísaného protokolu)
	20 % Kúpnej ceny

	3
	Riadne dodanie, odskúšanie, uvedenie do prevádzky a zaškolenie obsluhy
(na základe podpisu preberacieho protokolu Kupujúcim)
	30 % Kúpnej ceny



3.4 Každý Platobný míľnik sa považuje za splnený riadnym ukončením plnení, ktoré sa vzťahujú k danému Platobnému míľniku. Predávajúci je oprávnený vystaviť faktúru za Platobný míľnik na základe Míľnikového protokolu, ktorý bude vyhotovený vždy až po splnení Platobného míľnika. Kupujúci je oprávnený odmietnuť prevzatie Predmetu zmluvy v prípade, ak nie je dodaný v súlade s podmienkami dohodnutými v tejto Zmluve.

3.5 Kupujúci neposkytuje zálohu ani nijaké preddavky z Kúpnej ceny.

3.6 Splatnosť faktúr je (60) šesťdesiat kalendárnych dní odo dňa jej vystavenia. Peňažný záväzok Kupujúceho vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu Predávajúceho.

3.7 Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. 

3.8 Faktúra (daňový doklad) musí obsahovať nasledovné náležitosti:

· obchodné meno Predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
· bankové spojenie Predávajúceho (názov a adresa banky Predávajúceho, BIC kód),
· číslo bankového účtu v tvare IBAN,
· názov Kupujúceho, adresu jeho sídla, miesta podnikania, prípadne prevádzkarne Kupujúceho a jeho identifikačné číslo pre daň z pridanej hodnoty, ak mu je pridelené,
· poradové číslo faktúry,
· dátum dodania Predmetu zmluvy Kupujúcemu, ak tento dátum možno určiť a ak sa odlišuje od dátumu vyhotovenia faktúry,
· dátum vyhotovenia faktúry,
· špecifikáciu Predmetu zmluvy (min. množstvo a názov zariadenia s jeho modelovým/typovým označením) 
· základ dane z pridanej hodnoty (ďalej aj ako „DPH“), jednotkovú cenu bez DPH a zľavy a rabaty, ak nie sú obsiahnuté v jednotkovej cene, 
· sadzbu DPH, údaj o oslobodení od DPH alebo v prípadoch, ak Predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH s uvedením príslušného ustanovenia právnych predpisov, ktoré to odôvodňujú,
· výšku DPH spolu v mene EUR,
· celkovú sumu požadovanú na platbu v mene EUR zaokrúhlenú na dve desatinné miesta,
· označenie projektu: "Robotický simulátor pre experimentálne testovanie privárania svorníkov vo vákuu“, kód projektu: NFP401101C884 (ďalej ako „projekt RobSim“).
· odvolávku na číslo Kúpnej zmluvy.
3.9.	Predávajúci je povinný najneskôr do desiatich pracovných dní odo dňa nadobudnutia účinnosti Zmluvy zložiť na bankový účet Kupujúceho Zábezpeku vo výške 5% z kúpnej ceny v EUR bez DPH. Táto zábezpeka slúži na úhradu zmluvných sankcií, náhrady škody a ostatných pohľadávok, ktoré vzniknú Kupujúcemu voči Predávajúcemu na základe tejto Zmluvy alebo v súvislosti s ňou. V prípade vzniku pohľadávky Kupujúceho voči Predávajúcemu, Kupujúci oznámi Predávajúcemu výšku tejto pohľadávky a jej úhradu zo sumy zloženej zábezpeky. Po zaplatení zmluvnej ceny podľa bodu 2.1. tejto Zmluvy, t.j. po protokolárnom odovzdaní a prebratí predmetu zmluvy, je Predávajúci oprávnený požiadať Kupujúceho o vrátenie zloženej zábezpeky, resp. jej nevyčerpanej časti a Kupujúci je v takom prípade povinný vrátiť zábezpeku, resp. jej nevyčerpanú časť Predávajúcemu najneskôr do 30 dní odkedy mu Predávajúci svoju žiadosť doručil.
3.10.	Zábezpeku podľa predchádzajúceho bodu tejto Zmluvy môže zložiť Predávajúci aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený Kupujúcim bez dodatočných obmedzení stanovených bankou alebo Predávajúcim. Banková záruka musí byť platná po dobu o dva mesiace presahujúcu dohodnutý termín dodania predmetu zmluvy. Po zaplatení zmluvnej ceny podľa bodu 2.1. tejto Zmluvy, t.j. po protokolárnom odovzdaní a prebratí predmetu zmluvy, je Predávajúci oprávnený požiadať Objednávateľa o vrátenie záručnej listiny, a Kupujúci je v takom prípade povinný vrátiť záručnú listinu, ak už nemá žiadne nároky, ktoré by z nej mohol uplatňovať, a to najneskôr do 14 dní od kedy mu Predávajúci svoju žiadosť doručil.  Originál bankovej záruky je Predávajúci povinný odovzdať Kupujúcemu najneskôr do 10 pracovných dní odo dňa nadobudnutia účinnosti tejto Zmluvy.

IV. Dodacie podmienky

4.1. Zmluvné strany sa dohodli, že miestom dodania Predmetu zmluvy je: Ústav materiálov a mechaniky strojov SAV, v.v.i. , Pavilón materiálových vied SAV, Dúbravská cesta 9/6319, 845 13 Bratislava.   Konkrétny laboratórny priestor inštalácie Predmetu zmluvy bude upresnený Kupujúcim pred jeho dodaním. 
4.2. Zmluvné strany sa dohodli, že Predmet zmluvy bude riadne dodaný  najneskôr do doplní uchádzač na základe svojej ponuky (slovom: .....) týždňov odo dňa nadobudnutia účinnosti tejto Zmluvy.
4.3. Presný dátum a čas dodania Predmetu zmluvy v rámci lehoty uvedenej v bode 4.2  tohto článku Zmluvy bude Zmluvnými stranami dohodnutý najmenej 15 (slovom: pätnásť) pracovných dní vopred tak, aby Predávajúci dodal Predmet zmluvy Kupujúcemu najneskôr v lehote určenej v bode 4.2 tohto článku Zmluvy.
4.4. Predávajúci sa zaväzuje Predmet zmluvy zabaliť a vybaviť na prepravu. Po doručení Predmetu zmluvy je Predávajúci povinný tento nainštalovať, uviesť do prevádzky a riadnym spôsobom zaškoliť poverených zamestnancov Kupujúceho.  
4.5. Kupujúci je povinný na vlastnú zodpovednosť a náklady zabezpečiť priestory a podmienky, vrátane prípravy rozvodov a elektroinštalácií potrebných pre nainštalovanie Predmetu zmluvy Predávajúcim a jeho uvedenie do prevádzky. 


V. Záruka a zodpovednosť za vady

5.1. Predávajúci sa zaväzuje, že Predmet zmluvy bude spĺňať dohodnutý účel a vlastnosti vyplývajúce z Prílohy č. 1 – Technická špecifikácia tejto Zmluvy. 
5.2. Záručná doba na Predmet zmluvy je 24 (slovom: dvadsaťštyri)   mesiacov a začína plynúť dňom riadneho odovzdania, vrátane inštalácie a uvedenia do prevádzky Predmetu zmluvy Kupujúcemu.  
5.3. Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť v záručnej dobe, inak zaniknú. Kupujúci je povinný vady na Predmete zmluvy bez zbytočného odkladu po ich zistení písomne oznámiť kontaktnej osobe Predávajúceho uvedenej v bode 9.3 tejto Zmluvy (ďalej len „uplatnenie záruky“). Oznámenie o vadách na Predmete zmluvy musí obsahovať minimálne: 
· identifikáciu Zmluvy,
· presnú identifikáciu Predmetu zmluvy podľa Zmluvy, resp. Prílohy č. 1 – Technická špecifikácia, 
· popis vady na Predmete zmluvy   alebo spôsob, akým sa vada prejavuje,   
· určenie spôsobu uspokojenia nároku zo záruky.

5.4. V uplatnení záruky je Kupujúci povinný určiť, aké nároky si uplatňuje zo záruky. V prípade oprávnenej reklamácie, podľa druhu a závažnosti vady, môže Kupujúci požadovať:
5.4.1 vrátenie zaplatenej Kúpnej ceny za Predmet zmluvy vykazujúci vady akosti a/alebo vady druhu,
5.4.2 zľavu z Kúpnej ceny za Predmet zmluvy vykazujúci vady akosti, 
5.4.3 výmenu Predmetu zmluvy vykazujúceho vady akosti podľa bodu 5.7. tejto Zmluvy,
5.4.4 opravu Predmetu zmluvy vykazujúceho vady akosti, ak sú vady opraviteľné, v lehotách podľa bodu 5.8. tejto Zmluvy.

5.5.	Popri nárokoch ustanovených v bode 5.4 tejto Zmluvy má Kupujúci nárok na náhradu škody.
5.6. 	V prípade nárokov z oprávnenej reklamácie podľa bodu 5.4.1 a 5.4.2 tohto článku Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou (30) tridsať kalendárnych dní odo dňa jeho doručenia Kupujúcemu.
5.7. 	V prípade nárokov z oprávnenej reklamácie podľa bodu 5.4.3 tohto článku Zmluvy je Predávajúci povinný vymeniť Predmet zmluvy vykazujúci vady akosti a /alebo vady druhu za bezchybný Predmet zmluvy.
5.8. 	V prípade nárokov z oprávnenej reklamácie podľa bodu 5.4.4 tohto článku Zmluvy je Predávajúci povinný nastúpiť na odstránenie vady do 2 pracovných dní  odo dňa doručenia uplatnenia záruky. Predávajúci bezodkladne po nástupe na odstránenie vady oznámi Kupujúcemu dĺžku trvania odstraňovania vád. 
5.9. 	Predávajúci nezodpovedá za vady spôsobené nesprávnym užívaním Predmetu zmluvy.
5.10. 	Záruka zaniká pred uplynutím záručnej doby, najmä ak:
· bol Predmet zmluvy zo strany Kupujúceho alebo z jeho podnetu pozmenený nedovoleným spôsobom, odlišujúcim sa od jeho technického riešenia,
· bol Predmet zmluvy používaný na činnosti v rozpore s jeho účelom.
5.11. V prípade uplatňovania nárokov z vád Predmetu zmluvy v rámci záručnej doby Kupujúcim sa primerane uplatnia príslušné ustanovenia zákona č. 513/1991 Zb. Obchodný zákonník a ostatných všeobecne záväzných právnych predpisov Slovenskej republiky.
5.12. Predávajúci garantuje dodávky náhradných dielov a pozáručný servis na Predmet zmluvy po dobu 6 (slovom: šiestich) rokov od uvedenia Predmetu zmluvy do prevádzky. 
VI. Zmluvné pokuty
6.1. 	Za omeškanie Predávajúceho s úplným dodaním Predmetu zmluvy, t.j. s riadnym dodaním, odskúšaním, uvedením do prevádzky a zaškolením obsluhy v lehote stanovenej touto zmluvou, je Kupujúci oprávnený si voči Predávajúcemu uplatniť zmluvnú pokutu vo výške 1 % z Kúpnej ceny za každý aj začatý týždeň omeškania. Omeškanie trvajúce viac ako (60) šesťdesiat kalendárnych dní sa považuje za podstatné porušenie Zmluvy a oprávňuje Kupujúceho na odstúpenie od Zmluvy.
6.2. 	Za omeškanie Kupujúceho so zaplatením Kúpnej ceny má Predávajúci nárok na zaplatenie úroku z omeškania vo výške 0,05 % z dlžnej sumy za každý čo i len začatý deň omeškania.
6.3.	V prípade omeškania Predávajúceho s nástupom na odstránenie vady podľa bodu 5.8 tejto zmluvy alebo v prípade omeškania Predávajúceho s odstránením vady v lehote oznámenej Kupujúcemu podľa bodu 5.8 tejto zmluvy je Kupujúci oprávnený uplatniť si voči Predávajúcemu zmluvnú pokutu vo výške 150 EUR za každý aj začatý deň omeškania. Nárok na zmluvnú pokutu za omeškanie s nástupom na odstránenie vady a nárok na zmluvnú pokutu za omeškanie s odstránením vady vznikajú samostatne.
6.4.	Za porušenie povinnosti zabezpečovať dodávky náhradných dielov a pozáručný servis podľa  bodu 5.12 tejto zmluvy je Kupujúci oprávnený uplatniť si voči Predávajúcemu zmluvnú pokutu vo výške 5 000 EUR za každý jednotlivý prípad porušenia tejto povinnosti.
6.5.	Nárok na zaplatenie zmluvnej pokuty si oprávnená strana uplatní zrážkou z poskytnutej Zábezpeky, moment a výšku tohto nároku bezodkladne oznámi druhej zmluvnej strane. Vznikom povinnosti Predávajúceho zaplatiť zmluvnú pokutu a ani jej skutočným zaplatením nie je dotknutý nárok Kupujúceho na náhradu škody, ktorá mu vznikla porušením povinnosti Predávajúceho. Náhrada škody nie je výškou zmluvnej pokuty obmedzená. Zmluvná pokuta sa do náhrady škody nezapočítava.
6.6. 	Ak Predávajúci poruší ktorúkoľvek povinnosť tejto Zmluvy a toto porušenie bude mať za následok krátenie prostriedkov mechanizmu z Programu Slovensko - EFRR, je povinný uhradiť Kupujúcemu náhradu škody rovnajúcu sa výške krátených prostriedkov mechanizmu z Programu Slovensko - EFRR.  

VII. Ukončenie Zmluvy a úhrada súvisiacich nákladov
7.1	V prípade zániku Zmluvy dohodou Zmluvných strán, táto Zmluva zaniká dňom uvedeným v tejto dohode. Dohoda o ukončení zmluvy musí byť urobená písomnou formou. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
7.2. 	Od tejto Zmluvy možno písomne odstúpiť iba v zákonom stanovených prípadoch a v prípadoch uvedených v tejto Zmluve.
7.3. 	Kupujúci je oprávnený odstúpiť od tejto Zmluvy najmä v prípade, ak:
7.3.1 Predávajúci je v omeškaní s dodaním Predmetu zmluvy o viac ako 60 (slovom: šesťdesiat) kalendárnych dní,
7.3.2 Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni, 
7.3.3 Predávajúci nebol v čase uzavretia tejto Zmluvy zapísaný v Registri partnerov verejného sektora, ak mu táto povinnosť vyplývala zo Zákona o verejnom obstarávaní, alebo bol vymazaný z Registra partnerov verejného sektora,
 7.3.4 Predávajúci nebude opakovane, aj napriek predchádzajúcej výzve Kupujúceho, dodržiavať postup a plniť povinnosti vyplývajúce z bodu 5.4 tejto Zmluvy.
7.3.5 Predávajúci v stanovenej lehote nezložil zmluvnú zábezpeku stanoveným spôsobom. 
7.4. 	Predávajúci je oprávnený odstúpiť od tejto Zmluvy v prípade, ak Kupujúci poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Kupujúci dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Predávajúci je v takomto prípade oprávnený odstúpiť od tejto Zmluvy.
7.5. 	Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
7.6. 	Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky ako aj nárok Kupujúceho na bezplatné odstránenie zistených vád dodania, resp. záručných vád.

VIII. Prevod práv
8.1 	Za deň dodania Predmetu zmluvy Kupujúcemu sa  považuje deň podpísania Preberacieho protokolu o odovzdaní a prevzatí Predmetu zmluvy obidvomi Zmluvnými stranami podľa bodu 3.4. tejto Zmluvy. Okamihom dodania prechádza z Predávajúceho na Kupujúceho nebezpečenstvo škody na Predmete zmluvy. 
8.3 	Kupujúci sa stáva vlastníkom Predmetu zmluvy po úplnom zaplatení Kúpnej ceny.

IX. Záverečné ustanovenia
9.1 	Táto Zmluva nadobúda platnosť dňom jej podpísania obomi Zmluvnými stranami a  účinnosť po ukončení kontroly verejného obstarávania, ak poskytovateľ neidentifikoval nedostatky, ktoré by mali vplyv na financovanie zmluvy z NFP. Ak boli v rámci kontroly verejného obstarávania identifikované nedostatky, ktoré majú vplyv na financovanie zmluvy z NFP, zmluva nadobudne účinnosť momentom doručenia písomnej akceptácie navrhovanej finančnej opravy prijímateľom. Ak zmluva nebola predmetom kontroly verejného obstarávania zo strany poskytovateľa, z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia prijímateľovi, že zákazka nebola na základe poskytovateľom vykonanej rizikovej analýzy vyhodnotená ako riziková a nebola vybratá na kontrolu na základe náhodného výberu.

9.2. 	Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
9.3	Zmluvné strany pre účely tejto Zmluvy určujú kontaktné osoby zodpovedné za komunikáciu v súvislosti s touto Zmluvou :
	Za Kupujúceho:  
	

	Meno a priezvisko:
	

	Tel.kontakt / mobil:
	

	E-mail. Kontakt: 
	



	Za Predávajúceho: 
	

	Meno a priezvisko:
	

	Tel.kontakt / mobil:
	

	E-mail. Kontakt: 
	



9.4.	Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto Zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu 9.3., pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.
9.5. 	Predávajúci nie je oprávnený dohodnúť sa s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Kupujúceho.
[bookmark: _Hlk215489622]9.6.	Z dôvodu, že Predmet zmluvy bude  financovaný z prostriedkov poskytnutých z výzvy PSK-MSVVM-021-2024-DV-EFRR SPACE - Špičkový výskum a vývoj od myšlienky k produktu (výskum vo všetkých definovaných oblastiach RIS3+ s prienikom na vesmír), formou nenávratného finančného príspevku, sa Predávajúci zaväzuje strpieť výkon kontroly/auditu súvisiaceho s dodávaným tovarom, službami do uplynutia lehôt podľa ods. 10. článku 3, prílohy Zmluvy o poskytnutí prostriedkov mechanizmu č. PSK/DV/2025/054, ktorá je zverejnená na : https://www.crz.gov.sk/zmluva/11526556/?csrt=6740691451816236886, oprávnenými osobami na výkon tejto kontroly/auditu a tiež poskytnúť oprávneným osobám všetku potrebnú súčinnosť.  
9.7. 	Zmluva je vyhotovená v štyroch (4) rovnopisoch, pričom Kupujúci obdrží dva (2) rovnopisy a Predávajúci obdrží dva (2) rovnopisy.
9.8. 	Akákoľvek zmena tejto Zmluvy je možná len písomnou dohodou Zmluvných strán, a to vo forme očíslovaných dodatkov podpísaných oprávnenými zástupcami oboch Zmluvných strán, ak v tejto Zmluve nie je ustanovené inak.
9.9 	Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa Zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
9.10. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
9.11. Neoddeliteľnou súčasťou Zmluvy sú 
	9.11.1. Príloha č. 1 Technická špecifikácia,
	9.11.2 Príloha č. 2 Harmonogram
Za Kupujúceho:  Ústav materiálov a mechaniky strojov SAV, v.v.i.
[bookmark: _Hlk215489644]Ing. Naďa Beronská, PhD.: 

V Bratislave, dňa  ............................            

Za Predávajúceho :  

V , dňa ............................
ZEISS classification: Restricted

ZEISS classification: Restricted

